ཁ་སང་དེ་རིང་གི་འཇིག་རྟེན་འདིའི་སྟེང་དུ།མི་མང་ཆེ་ཤོས་ཀྱིས་རང་གི་བདེ་བ་ཁོ་ན་དོན་གཉེར་བྱེད་རྒྱུ་ལས།རྒྱུ་དངོས་དང་དཔལ་འབྱོར་ཇི་ལྟར་འཛོམས་ཀྱང་མཐའ་འཁོར་གྱི་ཉམ་ཐག་པའི་མི་རྣམས་དང་།སྤྱི་ཚོགས་ལ་སེམས་ཁུར་ཅུང་ཙམ་ཡང་བྱེད་ཀྱི་མེད་པ་རེད།རྒྱུ་མཚན་དེའི་དབང་གིས།འདི་ལྟ་བུའི་བསྒྲུབ་གཞི་ལ་བགྲོ་གླེང་དང་གྲོས་མོལ་བྱ་རྒྱུར་མིག་སྔར་མཚོན་ནས་བཤད་ན།དགོས་ངེས་རང་བཞིན་དང་དོན་སྙིང་ཡང་ཆེན་པོ་ལྡན་པ་ཡིན།དེ་རིང་འདིར་བཞུགས་ཀྱི་རྣམ་པ་ཚང་མ་འཛམ་གླིང་གི་ཡུལ་གྲུ་དང་ས་ཕྱོགས་སོ་སོ་ནས་འོངས་པ་ཡིན་མོད།འོན་ཀྱང་ང་ཚོ་ཚང་མ་ལ་མ་བགྲོས་རང་མཐུན་གྱི་དམིགས་ཡུལ་གཅིག་ཡོད་པ་དེ་ནི།ས་སྒང་འདིར་འཕྲད་ཀྱིན་པའི་ཉེན་ཁ་རྣམས་སེལ་ཐབས་དང་།མི་དང་རང་བྱུང་ཁམས་གཉིས་དོ་མཉམ་སྙོམ་སྒྲིག་བྱེད་རྒྱུ་དེ་ཡིན།ནང་བསྟན་མི་སྣ་ཞིག་གི་ངོས་ཐད་ནས་བཤད་ན།ཁོར་ཡུག་སྲུང་སྐྱོབ་ཀྱི་རྨང་རྐང་ངམ་རྩ་བ་ནི་ཚེ་སྲོག་གཅེས་སྤྲས་བྱ་རྒྱུ་འདི་རེད་སྙམ།